Як належыць, на такое мерапрыемства былі запрошаны высокія кіраўнікі ад культуры, прадстаўнікі Мінгарвыканкама і іншых органаў дзяржаўнага кіравання. Але ж так супала, што менавіта ў гэты дзень у Маладзечне праходзіла адкрыццё чарговага Нацыянальнага фестывалю беларускай песні і паэзіі, і ўсё высокае начальства паехала туды. На месцах для VIP-персон былі заўважаны ў асноўным прадстаўнікі некаторых замежных дыпламатычных місій. Таму там знайшліся месцы і для журналістаў, якім нячаста даводзіцца зручна ўладкавацца на падобных мерапрыемствах.